Կանկուայոտ

Կանկուայոտ (որոշ բարբառներով՝ կանկոյոտ), ( կամ ), հեղուկ ֆրանսիական պանիր, որն արտադրվում է գլխավորապես Ֆրանշ Կոնտեում։ Տարածված է նաև Լոթարինգիայում և Լյուքսեմբուրգում, որտեղ նրան անվանում են նաև Kachkéis։ Պանիրը շատ տարածված է Ֆրանշ Կոնտեի ավանդական ուտեստներում․ այն ուտում են ամբողջ տարվա ընթացքում։

Պատմություն 
Այս պանրի ծագման մասին ճշգրիտ տեղեկություններ չկան։ Ըստ աղբյուրներից մեկի, կանկուայոտ պանրի տարիքը կարող է հասնել մի քանի հազարամյակների, իսկ այլ աղբյուրների համաձայն այն ստեղծվել է Միջնադարում, կամ նույնիսկ XVI-րդ դարում։ Անվանումը հաստատվել է XIX դարում և ծագում է caillot (caillotte) բառից, որը նշանակում է «թանձրուկ» (նկատի ունենալով կաթի մակարդված մասսան)։

Պատրաստում 
Կանկուայոտը պատրաստում են մետտոնա պանրից։ Մետտոնայի հացահատիկին ավելացնում են մի քիչ ջուր կամ կաթ, ապա ավելացնում են յուղ և աղ։ Այսքանից հետո ստացված զանգվածը տաքացնում են ցածր ջերմությամբ։ Ուտում են սառը կամ տաք, հացի վրան քսած, սակայն կարող ենք մատուցել նաև բանջարեղենով կամ մսով։ Լյուքսեմբուրգում Kachkéis–ը քսում են բաց սենդվիչին (մանանեխի հետ միասին)։

Կանկոյոտ վաճառում են արդեն հալված, 200 գրամանոց տոպրակներով։ Վերջին ժամանակներում հայտնվել են առևտրային տարբերակներ գինով, քիմիոնով և այլ հավելումներով․ երբեմն նաև ավելացնում են սխտոր։

Կանկոյոտը, որն արտադրված է հալված մետտոնայով (որին ավելացվրել է նաև ջուր), գրեթե չի պարունակում ճարպեր և կալորիականություն (ընդ որում, ունի բարձր քանակությամբ կալցիում)։ Առևտրային տարբերակներն ավելի ճարպոտ են ու բարձր կալորիականությամբ, քանի որ նրանց ավելացված է կարագ, որպեսզի պանիրն ավելի մեղմ և քաղցր դառնա։ Պանրի պահպանման ժամկետները ավելացնելու համար օգտագործում են կոնսերվանտներ։

Պատկերասրահ

Տես նաև 
 Մետտոն

Գրականություն 
 
 
 
 Jean-Marie Garnier, La Haute-Saône culinaire
 Evan Jones, The World of Cheese

Ծանոթագրություններ

Արտաքին հղումներ 
 
 Fromagerie Poitrey 
 Կանկուայոտի պատմությունը 
 La cancoillotte facile «Ինչպես պատրաստել կանկուայոտ» (նկարներով) 

Կովի կաթից պանիրներ
Ֆրանսիական պանիրներ